Mespilus germanica

A garimbastera VIDALLER TRICAS, Rafel, Libro de As Matas y Os Animals; Dizionario aragonés d'espezies animals y bechetals; Ed. Val d'Onsera. Zaragoza 2004. ISBN 978-84-8986-235-7Con as variants galimbastera, marimbastera y malimbastera. Tamién conoixida con as variants masculinas garimbastero, galimbastero, marimbastero y malimbastero. (), que tamién se puede dicir niespoleraCon as variants niaspolera, niezpolera, nispolera, nizpolera, miespolera y miezpolera. Tamién conoixida con as variants masculinas niespolero, niaspolero y niezpolero, miespolero, miezpolero, mispolero y mizpolero.A cultura y o consumo d'a garimbasta son autoctonos y por tanto anteriors a la introducción en Europa d'a niespolera de Chapón en a Edat Moderna, a fruita d'a cual ye a principal que conoixemos hoi como niespola. Por ixo, a primer niespola que se conoixeba en Europa, y a la cual feba referencia ixe nombre en primeras ye a garimbasta. Y a garimbastera, la primer niespolera propiament dita en un sentiu historico., ye un árbol u arbusto caducifolio d'a familia d'as rosacias, clasificau en a tribu Maleae, conoixiu sobre tot por o suyo fruito comestible: a garimbasta, una niespola borde.

Anque en l'actualidat cuasi no se'n culle, as garimbastas fuen una fruita d'agüerro muit consumida en Europa, por o que a garimbastera tamién serviba como árbol fruitero domestico. Agora, cuasi todas as garimbastas proceden d'eixemplars bordes que viven en selvas mixtas y en as marguins de campos y camins.

 Descripción 
A garimbastera ye un árbol natural, anque no pocas vegadas os eixemplars bordes se troban con forma d'arbolet u d'arbusto en competencia con atras especies. A corona ye baixa y aplanada, con ramas retuertas dende una altaria baixa.

A fuellas son oblongas y largas, d'uns 15 cm de largo por 5 d'amplo, con a ladera aserrada u lisa. Verde intensas, son tiercas y con a nervadura muit marcada, y de regular caducas, anque en clima Mediterranio y emplazamientos asolanaus y bien recuestos contra os oraches, puede trobar-se eixemplars que se comporten como perennifolios.

A flor ye pentamera, típica en as rosacias, con una corola de petalos blancos bien vistables y numerosos estamens arredol d'un chineceu multicarpelar infero. O tiempo de  florada ye de mayo y chunio.

 Fruito 
O fruito, que se conoix de forma propia como garimbasta,<ref name=Sabiñánigo> [https://sabinanigodesdemiventana.blogspot.com/2016/11/es-tiempo-de-nisperos-nispolas-o-de.html ¿Es tiempo de (...) "garimbastas"?], consultau lo 24 de chunio de 2018.</ref> ye un pomo en sentiu botanico. Madura en agüerro. Mas chicorrón que as niespolas d'o nispolero de Chapón, tiene un aspecto a-saber-lo mas basto y menos agradable a la vista, o que puede haber feito causa de que no tienga guaire valgua comercial.

Pa minchar-la, a garimbasta cal cullir-la en noviembre cuan a l'árbol ya no le queda cuasi fuellas, y contino alzar-la en un puesto seco pa que remate de madurar. A garimbasta que se plega de cullir ye agria y tiene a pulpa blanca: a millor ye muit madura, que cuasi pareix pasada, con a pela marrón y a pulpa tova y parda (como en atras fruitas cuan se pasan). Nomás alavez se troba dulce y con un toque acido en gustar-la.

 Imáchens 

Notas

Referencias

 Se veiga tamién 
Niespolera.
Niespola.Eriobotrya japonica''.

 Vinclos externos 

Categoría:Árbols fruiters
Categoría:Árbols presents en Aragón
Categoría:Taxons nombraus por Carl Linnaeus